**LIETUVOS RESPUBLIKOS**

**SOCIALINĖS APSAUGOS IR DARBO MINISTRO**

**Į S A K Y M A S**

**DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2006 M. BALANDŽIO 5 D. ĮSAKYMO Nr. A1-92 „DĖL SOCIALINIŲ DARBUOTOJŲ IR SOCIALINIŲ DARBUOTOJŲ PADĖJĖJŲ KVALIFIKACINIŲ REIKALAVIMŲ, SOCIALINIŲ DARBUOTOJŲ IR SOCIALINIŲ DARBUOTOJŲ PADĖJĖJŲ PROFESINĖS KVALIFIKACIJOS KĖLIMO TVARKOS BEI SOCIALINIŲ DARBUOTOJŲ ATESTACIJOS TVARKOS APRAŠŲ PATVIRTINIMO“ PAKEITIMO**

2011 m. liepos 14 d. Nr. A1-328

Vilnius

P a k e i č i u Socialinių darbuotojų ir socialinių darbuotojų padėjėjų kvalifikacinius reikalavimus, patvirtintus Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-92 „Dėl Socialinių darbuotojų ir socialinių darbuotojų padėjėjų kvalifikacinių reikalavimų, Socialinių darbuotojų ir socialinių darbuotojų padėjėjų profesinės kvalifikacijos kėlimo tvarkos bei Socialinių darbuotojų atestacijos tvarkos aprašų patvirtinimo“ (Žin., 2006, Nr. [43-1569](https://www.e-tar.lt/portal/lt/legalAct/TAR.73078569BC8A); 2008, Nr. [55-2104](https://www.e-tar.lt/portal/lt/legalAct/TAR.CCDFD527B139); 2009, Nr. [149-6689](https://www.e-tar.lt/portal/lt/legalAct/TAR.04CDD84F04C3)), ir išdėstau 5 punkto penktąją pastraipą taip:

„Socialinius darbuotojus rengianti aukštoji mokykla turi teisę savarankiškai nustatyti, kurie iš jos vykdomos ir teisės aktų nustatyta tvarka akredituotos bei registruotos studijų programos dalykų sudaro socialinio darbo dalykus, bei suteikti socialinio darbuotojo kvalifikaciją.“

Socialinės apsaugos ir darbo ministras Donatas Jankauskas